als_Latn dik_Latn sag_Latn
Është përuruar shtatorja e Nënë Terezës në Zvicër
Dje, në qytetin Wil të St.Gallenit, është bërë përurimi i shtatores së Nënë Terezës. Në përurimin e saj i pranishëm ka qenë edhe Don Lush Gjergji, vikar gjeneral i Ipeshkvisë së Kosovës, njëherësh biografi i njohur i Nënë Terezës, raporton albinfo.ch.
Në ceremoninë e udhëhequr nga Misioni Katolik Shqiptar i Zvicrës, siç transmeton KultPlus, kanë marrë pjesë një numër i madh i mërgatës shqiptare, duke mbushur kështu përplot oborrin e kishës St.Peter Kirche, ku dhe është vendosur shtatorja e Nënë Terezës.
Kjo është e para shtatore e saj në Zvicër, ndërkohë që në Gjermani, SHBA e vende të tjera janë disa sosh, të ngritura nga mërgata shqiptare.
als_Latn als_Latn als_Latn als_Latn